
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 97 

22 Μαρτίου 2013 


ΑΠΟΦΑΣΕΙ Σ 

Αριθμι. 18924 

Έγκριση πολεοδόμησης της έκτασης του πρώην στρα¬ 
τοπέδου «Παρμενίων» εντός των διοικητικών ορίων 
της Δημοτικής Ενότητας του Δήμου Αλεξανδρού¬ 
πολης (Ν. Έβρου) και καθορισμός όρων και περιορι¬ 
σμών δόμησης αυτής. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη : 

1. Τις διατάξεις των άρθρων 1, 2 και 3 (παρ. 2 και 3) 
του ν. 2745/1999 «Σύσταση προσωρινής υπηρεσίας για 
την αξιοποίηση και μετεγκατάσταση στρατοπέδων και 
άλλες διατάξεις» (Α' 224). 

2. Τις διατάξεις του άρθρου 154, του Κώδικα Βασικής 
Πολεοδομικής Νομοθεσίας (Κ.Β.Π.Ν.), που κυρώθηκε με 
το άρθρο μόνο του από 14-7/27-7-1999 π.δ/τος (Δ' 580). 

3. Τις διατάξεις του άρθρου 1 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (Α' 87) και 
του άρθρου 1ου της υπ’ αριθμ. 45892/11.8.2010 απόφασης 
του Υπουργού Εσωτερικών, Αποκέντρωσης και Ηλεκτρο- 
νικήςΔιακυβέρνησης «Πρωτοβάθμιοι και Δευτεροβάθμιοι 
Οργανισμοί Τοπικής Αυτοδιοίκησης της Χώρας κ.λπ.» 
(Β' 1292/2010, διόρθωση σφάλματος (Β' 1623/2010). 

4. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

5. Την Υ46/6-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
Σταύρου Καλαφάτη» (Β' 2101). 

6. Το 8/3-5-2012 πρακτικό του Ταμείου Εθνικής Αμυνας 
Διοικητικής Επιτροπής. 

7. Το 5-7-2012 πρωτόκολλο Παράδοσης - Παραλαβής 
Στρατοπέδου «Παρμενίων». 

8. Το 26551/5-12-2012 έγγραφο του Δασαρχείου Αλε¬ 
ξανδρούπολης. 

9. Τα 220/2012 και 226/2012 έγγραφα της 15ης Εφορείας 
Βυζαντινών Αρχαιοτήτων και ΙΘ' Εφορείας Προϊστορι¬ 
κών και Κλασικών Αρχαιοτήτων αντίστοιχα. 


10. Τις 238/2011, 367/2012, 316/2012 γνωμοδοτήσεις του 
Δημοτικού Συμβουλίου Αλεξανδρούπολης. 

11. Την 120/2012 γνωμοδότηση του Κεντρικού Συμβου¬ 
λίου Πολεοδομικών Θεμάτων και Αμφισβητήσεων. 

12. Τ ο γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ., αποφασίζουμε: 

Άρθρο 1 

1. Εγκρίνεται η πολεοδόμηση της έκτασης του πρώην 
στρατοπέδου «Παρμενίων» που βρίσκεται εντός των 
διοικητικών ορίων της Δημοτικής Ενότητας Αλεξαν¬ 
δρούπολης του Δήμου Αλεξανδρούπολης (Ν. Έβρου), 
με τον καθορισμό εντός αυτής χώρου σχολικών κτιρίων 
(Γ 387α), χώρου ανοικτών αθλητικών εγκαταστάσεων 
(Γ 387γ) και χώρων πάρκου (Γ 387β και Γ 387δ) καθώς 
και την έγκριση πεζοδρόμων, όπως η έκταση φαίνεται 
περικλεισμένη με μπλε γραμμή στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 18924/2013 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Από την παραπάνω έκταση εξαιρούνται τα τμήματα 
Α2 Β2 Γ2 Α2 και Α1 Β1 Γ1 Δ1 Ε1 Α1 που έχουν χαρακτη- 
ρισθεί ως δάσος με την 10678/25-6-2012 πράξη χαρα¬ 
κτηρισμού Δασαρχείου Αλεξανδρούπολης. 

Άρθρο 2 

Οι όροι και περιορισμοί δόμησης των καθοριζομένων 
με το προηγούμενο άρθρο χώρων ορίζονται ως εξής: 

1. Χώρος σχολικών κτιρίων (ΟΤ Γ387α) 

α. Συντελεστής δόμησης: πέντε δέκατα (0,5). 

β. Μέγιστο ποσοστό κάλυψης: τριάντα τοις εκατό (30%) 
της επιφάνειας του χώρου. 

γ. Μέγιστο επιτρεπόμενο ύψος των ανεγερθησομένων 
κτιρίων: οκτώ και μισό (8,5) μέτρα, το οποίο προσαυξάνε¬ 
ται κατά δύο (2) μέτρα για την υποχρεωτική κατασκευή 
στέγης. 

δ. Ελάχιστη απόσταση των ανεγερθησομένων κτιρίων 
από τα όρια του χώρου: δέκα (10) μέτρα. 

2. Χώρος πάρκου (ΟΤ 387β) 

Εντός του παραπάνω χώρου επιτρέπεται η ανέγερ¬ 
ση περιπτέρων, υπαιθρίου θεάτρου, βοηθητικών εγκα¬ 
ταστάσεων υπαιθρίου θεάτρου (υπόσκαφο κτίριο Β), 
αναψυκτηρίου - εκθεσιακού χώρου. 

α. Συντελεστής δόμησης: τρία εκατοστό (0,03). 
β. Μέγιστο ποσοστό κάλυψης : τρία τοις εκατό (3%) 
της επιφάνειας του χώρου. 

γ. Μέγιστο επιτρεπόμενο ύψος των ανεγερθησομένων 
κτιρίων: εννέα (9) μέτρα, το οποίο προσαυξάνεται κατά 
ένα και μισό (1,5) μέτρο για την υποχρεωτική κατασκευή 
στέγης. 

δ. Ελάχιστη απόσταση των ανεγερθησομένων κτιρίων 
από τα όρια του χώρου: δέκα (10) μέτρα. 

ε. Καθορίζεται κόκκινο περίγραμμα των κτιρίων πε¬ 
ριπτέρων, όπως φαίνεται στο διάγραμμα του άρθρου 1 
της παρούσας. 

στ. Καθορίζεται θέση και διάταξη υπαιθρίου θεάτρου, 
κτιρίων βοηθητικών εγκαταστάσεων υπαιθρίου θεάτρου, 
αναψυκτηρίου - εκθεσιακού χώρου και παρεκκλησίου, 
όπως φαίνεται στο ίδιο ως άνω διάγραμμα. 

3. Χώρος ανοικτών αθλητικών εγκαταστάσεων (ΟΤ 
387γ) 

Εντός του παραπάνω χώρου επιτρέπεται η κατασκευή 
ανοικτών αθλητικών εγκαταστάσεων και η ανέγερση 
υποστηρικτικών κτιρίων, 
α. Συντελεστής δόμησης: ένα εκατοστό (0,01). 
β. Μέγιστο ποσοστό κάλυψης: ένα τοις εκατό (1%) της 
επιφάνειας του χώρου. 

γ. Μέγιστο επιτρεπόμενο ύψος των ανεγερθησομένων 
κτιρίων: πέντε (5) μέτρα. 

δ. Ελάχιστη απόσταση των ανεγερθησομένων κτιρίων 
από τα όρια του χώρου: έξι (6) μέτρα. 


ε. Καθορίζεται θέση και διάταξη κτιρίου υγιεινής, απο¬ 
δυτηρίων και ννθ (Κτίριο Γ), όπως φαίνεται στο ίδιο ως 
άνω διάγραμμα. 

4. Χώρος πάρκου (ΟΤ 387δ) 

Εντός του παραπάνω χώρου επιτρέπεται η ανέγερση 
υποστηρικτικών κτιρίων. 

α. Συντελεστής δόμησης: ένα εκατοστό (0,01) 

β. Μέγιστο ποσοστό κάλυψης: ένα τοις εκατό (1%) της 
επιφάνειας του χώρου. 

γ. Μέγιστο επιτρεπόμενο ύψος των ανεγερθησομένων 
κτιρίων: πέντε (5) μέτρα. 

δ. Ελάχιστη απόσταση των ανεγερθησομένων κτιρίων 
από τα όρια του χώρου: δέκα (10) μέτρα. 

Άρθρο 3 

Ποσοστό μέχρι 50% της προς πολεοδόμηση έκτα¬ 
σης που δεν πολεοδομείται υπέρ ΤΕΘΑ με το άρθρο 1 
της παρούσας, αποδίδεται στα Στρατόπεδα «ΖΗΣΗ» και 
«ΙΩΑΝΝΟΥ» 

Αρθρο 4 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

ΚΩΔΙΚΟΣ ΦΥΛΛΟΥ ΐ! 06576-45246/1 
ΚΩΔΙΚΟΣ ΦΥΛΛΟΥ 2: 06576-45240/1 

